หมูพาณิชย์..ลดราคา ช่วยประชาชน บรรยากาศซื้อขายเป็นไปอย่างคึกคัก
นายธีรวุฒิ คล้ายเคลื่อน พาณิชย์จังหวัดเพชรบุรี มอบหมายให้กลุ่มกำกับและพัฒนาเศรษฐกิจการค้าและเจ้าหน้าที่ดัชนี ตรวจติดตามการจำหน่ายหมูเนื้อแดงตามโครงการหมูพาณิชย์...ลดราคา! ช่วยประชาชน หมูเนื้อแดงกิโลกรัมละ 150 บาท ณ จุดจำหน่ายบริเวณตลาดสดเทศบาลเมืองเพชรบุรี ตลาดสดเทศบาลท่ายาง ร้านเอ๋หมูสดท่ายางและร้านรุ่งเรืองการค้า อำเภอบ้านลาด บรรยากาศการซื้อขายเป็นไปอย่างคึกคัก ประชาชนให้ความสนใจ เนื่องจากราคาถูกกว่าปกติ เพื่อเป็นการแก้ไขปัญหาเร่งด่วนในภาวะที่ราคาเนื้อหมูเพิ่มสูงขึ้น เพิ่มช่องทางการจำหน่ายเนื้อหมูในราคาที่ถูกกว่าท้องตลาดทั่วไป จำหน่ายหมูให้กับประชาชนโดยจำกัดจำนวน 1 กิโลกรัมต่อคน ถึงวันที่ 15 มกราคม 2565 รวมถึงติดตามราคาไข่ไก่ ไก่สด ซึ่งเป็นนโยบายของรองนายกรัฐมนตรีและรัฐมนตรีว่าการกระทรวงพาณิชย์ (นายจุรินทร์ ลักษณวิศิษฏ์) เพื่อลดภาระ ค่าครองชีพและบรรเทาความเดือดร้อนของประชาชนผู้บริโภค